คือมีเพศสัมพันธ์ช่วงวันที่3เดือนเมษายนแต่แบบแค่การถูอวัยวะเพศกันมีการสวมถุงยางอนามัยแต่ไม่มีการสอดใส่และเราสองคนยังไม่เคยสอดใส่ด้วย และตอนเสร็จอวัยวะเพศไม่ได้สัมผัสกัน พอวันที่ 14 เมษายน แฟนมีประจำเดือนออกมาแต่ที่แปลกคือประจำเดือนมาถึง15วันบางวันออกมานิดนึง แฟนเลยกังวลว่าจะเป็นเลือดล้างหน้าเด็ก จนตอนนี้เครียดมากเพราะปจดเดือนนี้ยังไม่มา
สวัสดีค่ะ Yok Sla,หากไม่ได้มีการสอดใส่อวัยวะเพศชายเข้าสู่ช่องคลอด อีกทั้งยังได้ใส่ถุงยางอนามัยไว้ด้วย โอกาสที่น้ำอสุจิจะเข้าสู่ช่องคลอดจึงไม่มี และโอกาสที่จะตั้งครรภ์ก็ไม่น่าเป็นไปได้สำหรับเลือดที่ออกมาตั้งแต่วันที่ 14 เม.ย. นาน 15 วัน ถือเป็นอาการเลือดออกผิดปกติจากช่องคลอด โดยอาจเกิดได้จากหลายสาเหตุ เช่น1. การผลิตฮอร์โมนของรังไข่ผิดปกติ เช่น มีภาวะที่มีถุงน้ำในรังไข่หลายใบ (PCOS)2.มีมดลูกอักเสบ หรืออุ้งเชิงกรานอักเสบ แต่มักมีอาการปวดท้องน้อยรและตกขาวที่ผิดปกติร่วมด้วย3. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลข้างเคียงจากการใช้ฮอร์โมนต่างๆ เช่น ยาเม็ดคุมกำเนิดยาสตรี สมุนไพร อาหารเสริมต่างๆ รวมถึงยาบางชนิด เช่น ยาป้องกันการแข็งตัวของเลือด ยาต้านเศร้า เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นส่วนเลือดล้างหน้าเด็กนั้น เลือดที่ออกจะมีเพียงแค่ 1-2 วัน ดังนั้นการมีเลือดออกนาน 15 วัน จึงไม่ใช่เลือดล้างหน้าเด็กค่ะแนะนำว่าหากเลือดยังคงไม่หยุดไหล หรือยังคงออกมาแบบกะริดกะปรอย ควรไปพบสุติ-นรีแพทย์เพื่อตรวจหาสาเหตุค่ะ